section_heading: Reprezentativna karijera
paragraph_text: Vrsaljko je otvorio SP u Brazilu 2014. godine na mjestu lijevoga beka umjesto ozlijeđenog Pranjića. Ponovno je nastupio u prijelomnoj utakmici protiv Meksika; u igri je bio do 58. minute i po Hrvatsku nepovoljnog rezultata 0:0, a izbornik Niko Kovač zamijenio ga je veznjakom Mateom Kovačićem.<ref> Do kraja 2014. godine stigao je predvoditi pomlađenu hrvatsku momčad kao kapetan u utakmici protiv najjače postave Argentine, u tijesnom porazu od 1:2.